भारत आज उसी दौर से गुजर रहा है। देश का जो दुर्भाग्य है, सो तो है ही, नरेंद्र भाई इतनी जल्दी इतने दुर्भाग्यशाली हो जाएंगे, यह देख कर उनके अपने भी हकबकाए हुए हैं। सुब्रह्मण्यन स्वामी कह रहे हैं कि इतना बड़ा क़दम और ऐसी अधकचरी तैयारी! गोविंदाचार्य कह रहे हैं कि इससे तीन प्रतिशत भी काला धन बाहर नहीं आएगा। भारतीय जनता पार्टी के कई विधायकों-नेताओं ने तरह-तरह के संदेह ज़ाहिर किए हैं। लेकिन नरेंद्र भाई के नक्कारखाने में एक सनकी धुन इतने ज़ोर से बज रही है कि बाकी कोई आवाज़ सुनाई ही नहीं दे रही।